**ActiMaris® Forte, koncentrirana raztopina za čiščenje ran, 300 ml**

**Splošne informacije:**

za dekontaminacijo, čiščenje in vlaženje akutnih in kroničnih ran na koži, sluznici in pri opeklinah prve in druge stopnje.

**1.Opis proizvoda:**

ActiMaris forte raztopina vsebuje morsko sol, vodo in aktivni kisik.

Aktivni kisik odstranjuje patogene mikroorganizme, ki so tipični za rane, brez poškodovanja tkiva. Oksidativni efekt pa hkrati nevtralizira neprijeten vonj ran. Alkalni pH dodatno podpira kontrolirano sproščanje aktivnega kisika s pomočjo hidroksilnih ( OH ) skupin ( kot del kontroliranega redoks sistema).

Morska sol vsebuje natrijev klorid kot glavno sestavino in več kot 80 drugih sestavin( kalij, kalcij, magnezij, žveplo, bromid, železo in esencialne sledove joda, cinka, mangana in selena. Tako kot v morski vodi so ti le elementi prisotni v fiziološko pravilnih koncentracijah, tako da vplivajo na celični milje in metabolizem ran.

Povečana slanost ActiMaris forte raztopine povzroča optimalni hiperozmotski efekt, tako da otekline hitro izginejo.

**2. Področja uporabe:**

**Za čiščenje, zmanjševanje oteklin, vlaženje in dekontaminacijo**

**-**akutnih mehanskih ran in post-operativnih ran

-nekrotične, smrdeče rane in tumorske razjede

-kroničnih ran ( dekubitusi, arterijske-venske razjede, diabetične razjede )

-termičnih in kemičnih ran ( opekline prve in druge stopnje )

- vstopnih mest uroloških katetrov, cevk PEG in drenažnih cevk

**Za intraoperativno čiščenje in izpiranje ran.**

**Vlaženje obvezilnega materiala in oblog za rane, ki so se prilepile na rano.**

ActiMaris forte raztopina je še posebej primerna za čiščenje fibrinskih plasti ali gnojnih ran, inficiranih ran ali močno smrdečih ran.

**3. Navodila za uporabo:**

ActiMaris forte raztopino uporabljamo pri sobni temperaturi. Pri čiščenju zelo bolečih ran, jo pred uporabo ogrejemo na telesno temperaturo. Pred aplikacijo ActiMaris forte raztopine, je potrebno rano očistiti z ActiMaris raztopino sensitiv, da odstranimo umazanijo in lahko odstranljive obloge.

 Za naknadno globoko čiščenje in odstranjevanje neprijetnega vonja pa uporabimo ActiMaris forte raztopino. V ta namen uporabimo navlažene sterilne gaze ali obloge za rane. Uporabimo primarno kot klasično mokro/suho fazo ( po G. Kammerlanderju ).

**Priporočen čas aplikacije mokre faze v primerih močnih fibrinskih ali nečistih, inficiranih ali močno smrdečih ran je 5-10 minut.**

 Dolžino in pogostost nanašanja prilagajamo razmeram rane in nadaljujemo uporabo dokler niso nekroze in obloge lahko odstranljive in rana izgleda čista. Uporaba raztopine ni niti časovno niti frekvenčno omejena. V primerih obsežnih fibrinskih ali nekrotičnih oblog se lahko svetuje primarna kirurška odstranitev. Po izboljšanju stanja rane, se svetuje uporaba Actimaris sensitiv raztopine vse dokler rana ni na pogled čista.

**4. Tkivna toleranca in bio-kompatibilnost**

ActiMaris forte raztopina je primerna za uporabo tudi za občutljivo, vzdraženo kožo ali sluznico. Ne povzroča draženja ali reakcij preobčutljivosti; zmanjša bolečine, ne zavira granulacije in epitelizacije; dermatološko varna.

**5. Stranski učinki**

Niso znani. Možno je le razbarvanje barvnih tkanin, če pridejo v stik z ActiMaris® forte raztopino..

**6. Kontraindikacije:**

 ActiMaris® forte raztopine ne uporabljajte v primeru alergije oz. suma na alergijo na katerokoli izmed njenih sestavin.

**7. Omejitve uporabe:**

**Nosečnost in dojenje:** Ni dokazov, da bi sestavine imele mutageni ali embrio toksični učinek, vendar pa je zaradi pomanjkanja študij pri ženskah med nosečnostjo in dojenjem, dovoljena uporaba ActiMaris® forte raztopine le po presoji zdravnika.

**Dojenčki in majhni otroci:** pred uporabo ActiMaris® forte raztopine pri dojenčkih in majhnih otrocih se posvetujte z zdravnikom.

**8. Interakcije**

ActiMaris forte raztopina deluje na podlagi oksidacije aktivnih kisikovih sestavin.

V izogib možnih interakcij, raztopine ne uporabljamo v kombinaciji s substancami, ki vsebujejo srebro, bigvanid , taurolidin ali jod vsebujoče raztopine

 in obloge. To upoštevamo tudi pri vlaženju takih oblog.

Actimaris forte raztopino pa lahko kombiniramo s sterilnimi, neaktivnimi materiali, kot so obloge brez aktivne substance, gaze, blazinice, gobice, geli, hidro vlakna, alginati, hidro koloidi in podobni materiali.

Aplikacija forte raztopine pa je seveda možna z vsemi drugimi ActiMaris proizvodi ( raztopina sensitiv ali gel ).

**9. Splošna varnostna navodila:**

Samo za zunanjo uporabo ranah na koži in sluznici . Ne uporabljajte za infuzije ali injekcije ali za uživanje. Uporabite le izdelke v brezhibni in nepoškodovani embalaži. Zaščitite pred neposredno sončno svetlobo. Medicinski pripomoček. Shranjujte izven dosega otrok.

**10. Sestava / tehnične podrobnosti:**

Aktivni kisik, prečiščena voda, morska sol,

Čista, brezbarvna, bazičen in hipertonična raztopina s karakterističnim vonjem. Vsebuje 3 % NaCl( morsko sol ) in 0,2 %NaOCl

**11.Shranjevanje, trajanje, datum uporabnosti do:**

Izdelek je uporaben do navedenega datuma, če ga hranite na sobni temperaturi med +5° in + 25° C.

Zaščitite pred direktno sončno svetlobo !

Rok trajanja proizvoda je 30 mesecev. Datum uporabe do se nahaja na plastenki in embalaži.

**Uporabnost po prvem odprtju:** Po prvem odprtju plastenke lahko vsebino uporabljate 3 mesece. Embalažo po vsaki uporabi dobro zaprite.